
R E F E R A T  D E  A P R O B A R E
a proiectului de hotărâre privind  prelungirea prin Act adițional a 
Contractului de concesiune  nr. 43.803/29.11.2019



	Prin Hotărârea Consiliului Local nr. 142/2019 s-a aprobat concesionarea  serviciului public de salubrizare – activitatea de ”curățare  și transport a zăpezii de pe căile publice și menținerea în funcțiune a acestora pe timp de polei sau de îngheț”  în municipiul Brad, județul Hunedoara, prin procedură simplificată.
[bookmark: _GoBack]        Urmare parcurgerii acestei proceduri în data de 29.11.2019, cu  respectarea prevederilor legale,  s-a încheiat contractul de concesiune cu nr. 43803.
         Astfel, valoarea contractului de concesiune a fost de 999.999 lei fără TVA iar perioada de derulare a acestuia, conform art.7 alin. 2 din contract este de 2 ani începând cu data semnării, respectiv 29.11.2019.
        Totodată, vă aduc la cunoștință că pe parcursul celor 2 sezoane reci, valoarea serviciilor efectiv prestate nu a depășit valoarea contractului, rămânând neconsumată suma de 46.0231,73 lei fără T.V.A..
	 Având în vedere cele de mai sus precum și  adresa nr. 7707/25.08.2021, înregistrată la Primăria Municipiului Brad sub nr. 36.810/25.08.2021 a Instituției Prefectului Județul – Hunedoara prin care s-a solicitat transmiterea unor situații referitoare la pregătirea administrației publice locale pentru sezonul de iarnă 2021- 2022, până la data de 01.09.202, am inițiat prezentul proiect de hotărâre prin care am propus prelungirea contractului de concesiune 43.803/29.08.2019 pentru o perioadă de 12 luni, începând cu data de 28.11.2021.
          Precizez că valoarea serviciilor rămasă neconsumată nu va fi modificată  iar contravaloarea serviciilor prestate se va deconta doar în cazul apariţiei ninsorilor şi a îngheţului, în baza situaţiilor de plată prezentate şi confirmate de compartimentul de specialitate. 
	Astfel, sumele vor fi achitate din bugetul local al Municipiului Brad aferent anilor bugetari de derulare a serviciilor,  de la cap. bugetar 80.02 „Acțiuni generale economice, comerciale și de muncă” -  cheltuieli curente  –  prevenire și combatere inundații și înghețuri.
În contextul celor de mai sus supun spre dezbatere Consiliului Local al Municipiului Brad proiectul de hotărâre în forma prezentată.
În susţinerea proiectului de hotărâre invoc  prevederile art.7 alin. 3 din Contractul de concesiune nr. 43.803/29.11.2019,   al Serviciului Public de Salubrizare al Municipiului Brad - activitatea de curățare și transport a zăpezii și gheții de pe căile publice și menținerea în funcțiune a acestora  pe timp de  polei sau de îngheț, ale Legii nr. 100/2016 privind concesiunile de lucrări și concesiunile de servicii, cu modificările și completările ulterioare, ale H.G. nr. 867/2016 pentru aprobarea Normelor metodologice de aplicare a prevederilor referitoare la atribuirea contractelor de concesiune de lucrări şi concesiune de servicii din Legea nr. 100/2016 privind concesiunile de lucrări şi concesiunile de servicii, cu modificările și completările ulterioare, ale Legii nr.51/2006 serviciilor comunitare de utilități publice, republicată,cu modificările și completările ulterioare, ale art.12 alin. 2, art.13 alin. 1, alin. 2 lit. b  și alin. 3 din  Legea nr.101/2006 a serviciului de salubrizare a localităţilor - republicată, cu modificările și completările ulterioare, ale  art. 88, art. 129 alin. 2 lit. d, alin. 4 lit. a și alin. 7 lit. n din O.U.G. nr. 57/2019 privind Codul administrativ, cu modificările și completările ulterioare precum și art. 11 alin. 4 din Legea nr. 554/2004 a contenciosului administrativ, actualizată.

